Tuscher var en virksom deltager i eller snarere leder af det af Christian VI oprettede Kunstakademi, men han nåede ikke at opleve ikke dets fornyelse på [[Charlottenborg]] [[1754]]. I København skrev han på [[Italiensk (sprog)|italiensk]] et stort værk om bygningskunsten, hvilket i et håndskrevet eksemplar bevares i [[Danmarks Kunstbibliotek]], og komponerede tegninger dels til et mindesmærke om [[Københavns brand 1728|bybranden]] i [[1728]], dels til en stort fontæne med [[Frederik 5.|Frederik V's]] rytterstatue til [[Amalienborg Slotsplads|Amalienborg Plads]] ([[1750]]), som gav ideen til det ryttermonument på pladsen, der senere blev udført af [[J.-F.-J. Saly]]. Dette monument blev udført som en nu forsvundet model af [[Johann Christoph Petzold]]. Tuscher udførte også en grundplan til Amalienborg Plads, der formentlig har givet [[Nicolai Eigtved]] ideen til pladsen, som den blev udført ved opførelsen af de fire palæer. Monumentet viser Tuschers fortrolighed med den italienske barokkunst og har et udpræget slægtskab med Berninis fontæner og skulpturgrupper i Rom.
Kunst Historie Erhvervsliv Kommunikation Maleri